ai4bharat/Pralekha huggingface dataset:
অসামরিকবিমানপরিবহণমন্ত্রক
ব্রিটেনগামী ও সেখান থেকে আসা সমস্ত বিমান পরিষেবা বাতিল ভারতের
করোনা ভাইরাসের এক নতুন প্রজাতির সংক্রমণের প্রেক্ষিতেই এই সিদ্ধান্ত
নয়াদিল্লি, ২১ ডিসেম্বর, ২০২০
কেন্দ্রীয় অসামরিক বিমান পরিবহণ প্রতিমন্ত্রী শ্রী হরদীপ সিং পুরী জানিয়েছেন, আগামীকাল  থেকে ভারতে আসা ব্রিটেনের সমস্ত বিমান পরিষেবা সাময়িক বন্ধ করার সিদ্ধান্ত নেওয়া হয়েছে। এই পরিষেবা আগামী ৩১শে ডিসেম্বর পর্যন্ত বাতিল থাকছে। তিনি আরও জানান, কয়েকটি দেশে করোনা ভাইরাসের নতুন স্ট্রেন  ছড়িয়ে পড়ার ফলে উদ্ভূত পরিস্থিতির প্রেক্ষিতে ভারত সরকার প্রয়োজনীয় সবরকম সতর্কতামূলক ব্যবস্থা গ্রহণের সিদ্ধান্ত নিয়েছে।
ব্রিটেনে উদ্ভূত কোভিড-১৯ পরিস্থিতি বিবেচনায় রেখে ভারত সরকার আগামী ৩১শে ডিসেম্বর পর্যন্ত ব্রিটেনগামী ও সেদেশ থেকে আসা সমস্ত বিমান পরিষেবা সাময়িক বন্ধ রাখার সিদ্ধান্ত নিয়েছে। আজ মধ্যরাত থেকেই এই সিদ্ধান্ত কার্যকর হচ্ছে। অবশ্য, ডিজিসিএ – এর পক্ষ থেকে যে সমস্ত আন্তর্জাতিক পণ্য পরিবাহী বিমান বা বিশেষ বিমানের পরিষেবায় অনুমতি রয়েছে, সেক্ষেত্রে মন্ত্রকের এই সিদ্ধান্ত কার্যকর হবে না।
যে সমস্ত বিমান সংস্থা বিভিন্ন দেশ থেকে ভারতে বিমান পরিষেবা দিয়ে থাকে সেই বিমানগুলিতে ব্রিটেন থেকে সফররত কোনও যাত্রীকে ভারতে প্রবেশের অনুমতি দেওয়া হবে না। এমনকি, সরাসরি ব্রিটেন থেকে বা অন্য কোনও দেশ থেকে আগত ব্রিটেনের নাগরিকদের ভারতে প্রবেশের অনুমতি নেই।
আগাম সতর্কতামূলক ব্যবস্থা হিসাবে ব্রিটেন থেকে আগত সমস্ত যাত্রী যাঁরা ২২শে ডিসেম্বরের পূর্বে ভারতে এসে পৌঁছবেন, তাঁদের বিমানবন্দরে পৌঁছনোর সঙ্গে সঙ্গে বাধ্যতামূলকভাবে আরটি-পিসিআর পদ্ধতিতে নমুনা পরীক্ষা করাতে হবে। নমুনা পরীক্ষায় যে সমস্ত যাত্রীর কোভিড-১৯ উপস্থিতির প্রমাণ পাওয়া যাবে, তাঁদেরকে স্বাস্থ্য মন্ত্রকের নীতি-নির্দেশিকা অনুযায়ী কোয়ারেন্টাইনে থাকতে হবে এবং চিকিৎসা খাতে যাবতীয় খরচও বহন করতে হবে।
কেন্দ্রীয়লোকসেবাআয়োগ
২০১৮ সালের সিভিল সার্ভিস  পরীক্ষা
নয়াদিল্লি, ১১ অক্টোবর, ২০১৯
২০১৮ সালে সিভিল সার্ভিস  পরীক্ষার ফলাফল প্রকাশিত হয়েছে। গত ৫ই এপ্রিল এই পরীক্ষা নেওয়া হয়। আইএএস, আইএফএস, আইপিএস পদের জন্য ৭৫৯ জন প্রার্থী এবং সেন্ট্রাল সার্ভিস গ্রুপ-এ এবং গ্রুপ-বি – এর জন্য ৮১২ জনের মেধা তালিকা প্রকাশ করা হয়েছে।
কর্মী ও প্রশিক্ষণ দপ্তরের পরামর্শক্রমে কমিশন ২০১৮ সালের সিভিল সার্ভিস পরীক্ষায় অবশিষ্ট ৩৮টি সাধারণ শ্রেণী, ১৪টি অন্যান্য অনগ্রসর সম্প্রদায় এবং ১টি তপশিলি জাতিভুক্ত পদের জন্য লোক নিয়োগের কথা বলেছে। যে দুই পরীক্ষার্থীর ক্রমিকসংখ্যা ১১০৭৬৯৪ এবং ০৮৮২৮৮০ তাঁদের নিয়োগ শর্তাধীন রাখা হয়েছে। ৫৩ জন প্রার্থীর নামের তালিকা ইউপিএসসি-র ওয়েবসাইট https://www.upsc.gov.in – এ পাওয়া যাবে।
CG/CB/SB
(Visitor Counter : 27
কর্পোরেটবিষয়সংক্রান্তমন্ত্রক
অংশীদারদের সঙ্গে পারস্পরিক সম্পর্ক আরও সম্প্রসারণে পরামর্শপত্রের বিষয়ে জনসাধারণের মতামত পাঠানোর সময়সীমা আরও বাড়িয়ে ৩০ জুলাই করা হয়েছে
নতুন দিল্লি, ৯ জুলাই, ২০২১
ন্যাশনাল ফিনান্সিয়াল রিপোর্টিং অথরিটি  অংশীদারদের সঙ্গে পারস্পরিক সম্পর্ক আরও সম্প্রসারণে পরামর্শপত্রের বিষয়ে জনসাধারণের মতামত পাঠানোর সময়সীমা আরও বাড়িয়ে ৩০ জুলাই করেছে। উল্লেখ করা যেতে পারে, পরামর্শপত্র সম্পর্কিত মতামত পাঠানোর শেষ তারিখ ১০ জুলাই স্থির হয়েছিল। এনএফআরএ-র পরামর্শপত্রটি নিম্নলিখিত ওয়েবসাইটে দেওয়া হয়েছে। https://nfra.gov.in/consultation_papers।
জনসাধারণ তাদের মতামত ইমেল করে বা ডাকযোগে পাঠাতে পারে। ইমেল আইডি হল - comments-tac.paper @nfra.gov.in।
ডাকযোগে মতামত পাঠানোর ঠিকানা -
Secretary
National Financial Reporting Authority
7th Floor, HT House
18-20, Kasturba Gandhi Marg
New Delhi- 110001
এনএফআরএ সম্পর্কে -
কেন্দ্রীয় সরকার ২০১৩-র কোম্পানী আইনের ১৩২ নম্বর ধারার উপধারার আওতায় ২০১৮-র পয়লা অক্টোবর ন্যাশনাল ফিনান্সিয়াল রিপোর্টিং অথরিটি গঠন করে। এধরণের একটি কর্তৃপক্ষ গঠনের উদ্দেশ্য হল সাধারণ মানুষের পাশাপাশি বিনিয়োগকারী, ঋণদাতা এবং অন্যান্য সহযোগী সংস্থাগুলির স্বার্থ রক্ষা করা।
পরামর্শপত্র সম্পর্কে -
বিভিন্ন গুরুত্বপূর্ণ অংশীদারদের সম্পর্কে তথ্য দেওয়ার জন্য এনএফআরএ একটি কারিগরি উপদেষ্টা কমিটি গঠন করে। এই কমিটি ইতিমধ্যেই বিভিন্ন অংশীদারদের সঙ্গে এনএফআরএ-র সম্পর্ক পর্যালোচনা করতে বিভিন্ন দিক খতিয়ে দেখা শুরু করেছে।
CG/BD/AS
(Visitor Counter : 152
অসামরিকবিমানপরিবহণমন্ত্রক
উত্তর প্রদেশের কুশীনগর বিমানবন্দরকে আন্তর্জাতিক বিমানবন্দরে উন্নীত করার প্রস্তাব অনুমোদন করলো কেন্দ্রীয় মন্ত্রিসভা
নয়াদিল্লি, ২৪ জুন, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে উত্তর প্রদেশের কুশীনগর বিমানবন্দরকে আন্তর্জাতিক বিমানবন্দরে উন্নীত করার প্রস্তাব অনুমোদিত হয়েছে।
কুশীনগর বৌদ্ধ ধর্মাবলম্বীদের একটি সাংস্কৃতিক পীঠস্থান। কুশীনগর বিমানবন্দরের কাছাকাছি শ্রবস্তী, কপিলাবস্তু, লুম্বিনী সহ বিভিন্ন বৌদ্ধ সাংস্কৃতিক কেন্দ্র রয়েছে। এই বিমানবন্দরটিকে আন্তর্জাতিক বিমানবন্দরে উন্নীত করলে বিমান যাত্রীদের সুবিধা হবে, এই অঞ্চলে দেশি-বিদেশি পর্যটকদের আসা-যাওয়া বৃদ্ধি পাবে এবং সংশ্লিষ্ট অঞ্চলের আর্থিক বিকাশ ঘটবে।
উত্তর প্রদেশের উত্তর-পূর্ব দিকে গোরক্ষপুরের ৫০ কিলোমিটার পূর্বে কুশীনগর বৌদ্ধ তীর্থযাত্রীদের কাছে একটি গুরুত্বপূর্ণ পবিত্র স্থান।
CG/CB/SB
(
কেন্দ্রীয়মন্ত্রিসভা
বিপর্যয়ের ঝুঁকি কমানোর ব্যবস্থাপনায় সহযোগিতার জন্য ভারত ও ইটালির মধ্যে স্বাক্ষরিত সমঝোতাপত্রটি অনুমোদন করল কেন্দ্রীয় মন্ত্রীসভা
নয়াদিল্লী, ১৫ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে বিপর্যয়ের ঝুঁকি কমানোর ব্যবস্থাপনায় সহযোগিতার জন্য ভারতের জাতীয় বিপর্যয় ব্যবস্থাপনা কর্তৃপক্ষ ও ইটালির ডিপার্টমেন্ট অফ সিভিল প্রোটেকশন অফ প্রেসিডেন্সি অফ দ্য কাউন্সিল অফ মিনিস্টার্স-এর মধ্যে স্বাক্ষরিত সমঝোতাপত্রটি সম্পর্কে কেন্দ্রীয় মন্ত্রীসভায় বিস্তারিত আলোচনা হয়েছে।
সুবিধা :
বিপর্যয়ের ঝুঁকি কমানোর ব্যবস্থাপনায় সহযোগিতার জন্য এই চুক্তি স্বাক্ষরিত হয়েছে। এটি ভারতের জাতীয় বিপর্যয় ব্যবস্থাপনা কর্তৃপক্ষ ও ইটালির ডিপার্টমেন্ট অফ সিভিল প্রোটেকশন অফ প্রেসিডেন্সি অফ দ্য কাউন্সিল অফ মিনিস্টার্স-এর মধ্যে স্বাক্ষরিত হয়। সমঝোতাপত্রের ফলে ভারত এবং ইটালি বিপর্যয় ব্যবস্থাপনার ক্ষেত্রে একে অপরের দ্বারা উপকৃত হবে। এছাড়াও বিপর্যয় ব্যবস্থাপনায় প্রয়োজনীয় প্রস্তুতি, দ্রুত পদক্ষেপ গ্রহণ ও দক্ষতা বৃদ্ধিতে উভয় দেশের সুবিধা হবে। জুন মাসে এই সমঝোতাপত্রটি স্বাক্ষরিত হয়।
CG/CB/NS
(
প্রতিরক্ষামন্ত্রক
মহিলা প্রার্থীদের নিয়োগ
নতুন দিল্লি, ২১ মার্চ, ২০২২
নিয়োগ হওয়া মহিলা প্রার্থীদের বিস্তারিত বিবরণ-
ভারতীয় সেনাবাহিনী-
১) আধিকারিক- ২০২১ সালে মহিলা আধিকারিক নিয়োগের জন্য কোনরকম শিবির বা রেলি হয়নি। ভারতীয় সেনাবাহিনীতে মোট ৬০ জন মহিলা কর্মরত রয়েছেন।
২) জুনিয়র কমিশন্ড আধিকারিক।
এ পর্যন্ত মহিলা মিলিটারি পুলিশের ৩০০ টি পদে নিয়োগের জন্য প্রকাশিত হয়েছে।
যেভাবে নিয়োগ করা হয়েছে-
২০১৯-২০- ১০১ টি পদের জন্য বিজ্ঞাপন প্রকাশ।
২০২০-২১- ৯৯ টি পদের জন্য বিজ্ঞাপন প্রকাশ।
২০২১-২২- ১০০টি পদের জন্য বিজ্ঞাপন প্রকাশ।
ভারতীয় নৌবাহিনী-
ভারতীয় নৌ-বাহিনী ২০১৮ সাল থেকে কোনরকম শিবির বা রেলির মাধ্যমে নিয়োগ করেনি। অনলাইন অ্যাপ্লিকেশনের মাধ্যমে নিয়োগ করা হয়েছে।
নিয়োগ করা হয়েছে-
২০১৮ সালে- ২৯ জন।
২০১৯ সালে- ৫১ জন।
২০২০ সালে- ৩২ জন।
২০২১ সালে- ৫৮ জন।
ভারতীয় বিমানবাহিনী-
আধিকারিক পদে মহিলা এবং পুরুষ নিয়োগের জন্য কোনরকম শিবির বা রেলি করা হয়নি। এন্ট্রান্স পরীক্ষা এবং সিলেকশন বোর্ডের মাধ্যমে ২০২১ সালে নিয়োগ করা হয়েছে। যার সংখ্যা ১১৫।
আজ রাজ্যসভায় এক লিখিত প্রশ্নের জবাবে কেন্দ্রীয় প্রতিরক্ষা প্রতিমন্ত্রী শ্রী অজয় ভাট এই তথ্য জানিয়েছেন।
CG/ SB
(Visitor Counter : 90
নির্বাচনকমিশন
প্রত্যন্ত ও দূরবর্তী এলাকাগুলিতে ভোটদানের ক্ষেত্রে প্রযুক্তি প্রয়োগের বিভিন্ন দিক নিয়ে ওয়েবিনার আয়োজিত
নয়াদিল্লি, ১১ অগাস্ট, ২০২০
ভারতের নির্বাচন কমিশন প্রত্যন্ত ও দূরবর্তী এলাকাগুলিতে ‘ভোটদানের ক্ষেত্রে প্রযুক্তিগত বিভিন্ন দিক : বাধা-বিপত্তিগুলি খুঁজে বের করা’ শীর্ষক এক ওয়েবিনারের আয়োজন করে। তামিলনাডু ই-গভর্ন্যান্স এজেন্সির সহযোগিতায় গতকাল এই ওয়েবিনারের আয়োজন করা হয়। আলোচনায় দেশ-বিদেশের প্রযুক্তিবিদ, শিক্ষাবিদ, নীতি প্রণেতা, সাইবার নিরাপত্তা বিশেষজ্ঞরা অংশ নেন। উল্লেখ করা যেতে পারে, ২০১৯ – এর ৩০শে অক্টোবর মাদ্রাজ আইআইটি সফরের সময় তৎকালীন মুখ্য নির্বাচন কমিশনার শ্রী সুনীল অরোরা এক আলোচনায় অংশ নিয়েছিলেন। এই আলোচনা থেকেই ব্লকচেন-ভিত্তিক ভোটদানের সমস্যা নিরসনের প্রসঙ্গটি প্রথমবার উত্থাপিত হয়।
এই ওয়েবিনারে নির্বাচন কমিশনার শ্রী সুশীল চন্দ্র মূল ভাষণ দেন। শ্রী চন্দ্র নির্বাচনের সর্বব্যাপীতার গুরুত্বের কথা উল্লেখ করেন। তিনি জোর দিয়ে বলেন, ভৌগোলিক বাধা-বিপত্তির দরুণ এক বিরাট সংখ্যক ভোটদাতা তাঁদের ভোটাধিকার প্রয়োগ করতে পারেন না। এমনকি, পেশাগত, শিক্ষাগত, চিকিৎসা ও অন্যান্য কারণেও বহু সংখ্যক মানুষ ভোটদানে বিরত থাকেন। প্রযুক্তি-ভিত্তিক ভোটদানের সমাধান প্রসঙ্গে শ্রী চন্দ্র বলেন, এ রকম পদ্ধতিতে ভোটদানের ব্যাপারে সংশ্লিষ্ট সকল পক্ষের আস্থা অর্জন করা প্রাথমিক গুরুত্ব। এছাড়াও, নির্বাচন প্রক্রিয়ার অখন্ডতা তথা ব্যালটপত্রের গোপনীয়তার মতো বিষয়গুলিও প্রযুক্তির সঙ্গে জড়িত রয়েছে। রাজনৈতিক দলগুলিকে এ ব্যাপারে আরও উদ্যোগী হওয়ার আহ্বান জানিয়ে শ্রী চন্দ্র বলেন, প্রথমত – প্রযুক্তির মাধ্যমে ভোটদানের বিষয়টিকে সবদিক থেকে সুরক্ষিত ও নিরাপদ করতে হবে। প্রত্যন্ত ও দূরবর্তী অঞ্চল থেকে ভোটদান প্রসঙ্গে শ্রী চন্দ্র বলেন, ভোটদানের ক্ষেত্রে প্রযুক্তির প্রয়োগ চিরাচরিত ভোট গ্রহণ কেন্দ্রে ভোটদানের প্রথা থেকে বেরিয়ে আসার বিষয়টিকেই প্রতিফলিত করে। অবশ্য, এ প্রসঙ্গে তিনি বলেন, নির্বাচন কমিশন বাড়ি থেকেই ইন্টারনেট-ভিত্তিক ভোটদানের ব্যাপারে এখনই কোনও চিন্তাভাবনা করছে না। প্রত্যন্ত ও দূরবর্তী এলাকাগুলি থেকে ভোটদানের বিষয়টি ভোটদাতাদের ভোটাধিকার প্রয়োগের ক্ষেত্রে তাঁদের প্রত্যাশাকেই তুলে ধরে। শ্রী চন্দ্র বিশেষজ্ঞদের সঙ্গে ভোটদানের ক্ষেত্রে প্রযুক্তির ব্যবহার নিয়ে এ ধরনের আলোচনা প্রত্যন্ত ও দূরবর্তী অঞ্চলগুলিতে ভোটের ক্ষেত্রে এক সুদৃঢ় ব্যবস্থার প্রবর্তনে কমিশনকে সাহায্য করবে।
এই ওয়েবিনারে দেশ-বিদেশের ৮০০-রও বেশি ব্যক্তি অংশ নেন। বক্তারা প্রত্যন্ত ও দূরবর্তী অঞ্চলে ভোটদানের ক্ষেত্রে ব্লকচেন প্রযুক্তি ডেটার গোপনীয়তা ও নিয়ন্ত্রণ, ডেটার নিরাপত্তা, নথিপত্রের সত্যতা যাচাই প্রভৃতি সম্পর্কে নিজস্ব মতামত প্রকাশ করেন। কেন্দ্রীয় সরকারের মুখ্য নির্বাচন অধিকর্তা অধ্যাপক কে বিজয় রাঘবন, আইআইটি মাদ্রাজের অধিকর্তা অধ্যাপক বাস্কর রামামূর্তি প্রমুখ ভাষণ দেন।
ভারতীয় নির্বাচন কমিশনের তথ্য প্রযুক্তি বিভাগের দায়িত্বে থাকা উপ-নির্বাচন কমিশনার শ্রী আশিস কুলরা এই ওয়েবিনারের আহ্বায়ক। দূরবর্তী ও প্রত্যন্ত অঞ্চলগুলি থেকে ভোটদানের ক্ষেত্রে প্রযুক্তি ব্যবহারের বিভিন্ন দিক নিয়ে সংশ্লিষ্ট সবপক্ষের সঙ্গে আলাপ-আলোচনা করতে এই ওয়েবিনার আয়োজন করা হয়।
(CG/BD/SB
অর্থমন্ত্রক
ব্যঙ্ক অ্যাকাউন্টের উৎসের বিষয়ে অনুসন্ধান
নয়াদিল্লি, ২৬ জুন, ২০১৯
বেসিক সেভিংস ব্যাঙ্ক ডিপোজিট অ্যাকাউন্ট, সেভিংস অ্যাকাউন্ট হিসেবে বিবেচিত হয়। এই অ্যাকাউন্টগুলির গ্রাহকরা বিনামূল্যে কিছু পরিষেবা পেয়ে থাকেন। এ ধরণের অ্যাকাউন্ট চালু রাখার ক্ষেত্রে ন্যূনতম ব্যালেন্স রাখার প্রয়োজন নেই।
প্রতিটি রাষ্ট্রায়ত্ত ব্যাঙ্কের নিজস্ব টোল-ফ্রি হেল্পলাইন নম্বর রয়েছে। এই নম্বরে গ্রাহকরা ফোন করে তাঁদের ব্যাঙ্ক অ্যাকাউন্টের বিষয়ে বিস্তারিত তথ্য জানতে পারেন। কোনো কোনো ব্যাঙ্ক এই ধরণের অ্যাকাউন্টের বিষয়ে তথ্যাবলী তাদের পাশবই এ ছাপিয়ে থাকেন। গ্রাহকরা ইন্টারনেট ব্যাঙ্কিং পরিষেবার মাধ্যমেও তাদের অ্যাকাউন্টগুলির বিষয়ে বিশদ তথ্য পেয়ে থাকেন।
সরকার আলাদাভাবে বিভিন্ন ব্যাঙ্কের গ্রাহকদের জন্য তাদের অ্যাকাউন্টের বিষয়ে বিস্তারিত তথ্য জানানোর জন্য কোনো হেল্পলাইন নম্বরের ব্যবস্হা করেনা।
কেন্দ্রীয় অর্থ এবং কর্পোরেট বিষয়ক মন্ত্রী শ্রীমতি নির্মলা সীতারমন রাজ্যসভায় এক লিখিত প্রশ্নের জবাবে একথা জানান।
CG/CB/NS
(Visitor Counter : 68
আবাসনএবংশহরাঞ্চলেরদারিদ্র্যদূরীকরণমন্ত্রক
পি এম স্বনিধি প্রকল্পের ড্যাশবোর্ডের সূচনা
নতুনদিল্লি, ২৮শে আগস্ট, ২০২০
কেন্দ্রীয় আবাসন ও নগরোন্নয়ন সচিব শ্রী দুর্গা শঙ্কর মিশ্র ভিডিও কনফারেন্সের মাধ্যমে আজ পিএম স্ট্রিট ভেন্ডার্স আত্মনির্ভর নিধি  প্রকল্পের অনলাইন ড্যাশবোর্ড প্রকল্পের সূচনা করেছেন।
শহরগুলিতে পি এম স্বনিধি প্রকল্পের কাজের অগ্রগতির নজরদারী এই অনলাইন ড্যাশ বোর্ডের মাধ্যমে দেখা যাবে। দোসরা জুলাই পিএম স্বনিধি প্রকল্পের অনলাইনের মাধ্যমে আবেদনপত্র জমা নেওয়ার কাজ শুরু হয়েছে। বিভিন্ন রাজ্য ও কেন্দ্রশাসিত অঞ্চল থেকে সাত লক্ষ পনেরো হাজারের বেশী আবেদন পত্র জমা পরেছে। ইতিমধ্যেই এক লক্ষ সত্তর হাজারের বেশী আবেদন পত্র মঞ্জুর হয়েছে।
কোভিড-১৯ লকডাউনের কারণে শহরাঞ্চলের রাস্তার হকারদের জীবিকায় নেতিবাচক প্রভাব পড়েছে। এই হকাররা যাতে সহজ উপায়ে ঋণ পেতে পারেন, যার মাধ্যমে তাঁরা তাঁদের ব্যবসার মূলধন যোগাড় করতে পারবেন, তার জন্য মন্ত্রক পয়লা জুন পিএম স্বনিধি প্রকল্প চালু করেছে। এর ফলে শহরাঞ্চলে এবং আধা শহর আধা গ্রামীণ এলাকায় ২৪শে মার্চের আগে যে সব হকার ব্যবসা করতেন, তাঁরা উপকৃত হবেন। এই সংখ্যা ৫০ লক্ষের বেশী। এই প্রকল্পে একজন হকার ১০হাজার টাকা পর্যন্ত কার্যকরী মূলধন পাবেন। এই টাকা তাঁকে ১ বছরের মধ্যে প্রতি মাসে শোধ করতে হবে। সঠিক সময়ে বা আগে ঋণ শোধ হয়ে গেলে সুদের উপর ভর্তুকিবাবদ সাত শতাংশ অর্থ সুবিধেভোগীদের ব্যাঙ্ক আকাউন্টে ত্রৈমাসিকের হিসেবে সরাসরি জমা পড়বে। কেউ যদি আগে ঋণ পরিশোধ করেন, তাহলে তাঁকে কোন জরিমানা দিতে হবে না। এই প্রকল্পে ডিজিট্যাল প্রক্রিয়ায় আর্থিক লেনদেনে উৎসাহিত করা হবে। কোন হকার যদি ডিজিট্যাল পদ্ধতিতে আর্থিক লেনদেন করেন, তাহলে তাঁকে প্রতি মাসে ১০০টাকা উৎসাহ ভাতা দেওয়া হবে। হকাররা তাঁদের আর্থিক সমৃদ্ধির জন্য এই ঋণের সুবিধে নিয়ে তা সময়মতো পরিশোধ করলে এই প্রকল্পের সবরকমের সুবিধেই পাবেন।
(CG/CB
স্বাস্থ্যওপরিবারকল্যাণমন্ত্রক
ঋতুস্রাব সংক্রান্ত স্বাস্থ্যবিধি মেনে চলার ব্যাপারে সচেতনতা
নয়াদিল্লি, ৯ জুলাই, ২০১৯
ঋতুস্রাবের সময় বয়ঃসন্ধির মেয়েদের স্বাস্থ্যবিধি মেনে চলার জন্য যে প্রস্তাবগুলি বিভিন্ন রাজ্য এবং কেন্দ্রশাসিত অঞ্চল থেকে এসেছে, সেগুলি রূপায়ণের ব্যাপারে কেন্দ্রীয় সরকার সহমত পোষণ করেছে।
এই প্রকল্পের আওতায় রয়েছে – ঋতুস্রাবের সময় স্বাস্থ্যবিধি মেনে চলার ব্যাপারে বয়ঃসন্ধির মেয়েদের ওয়াকিবহাল করা, উচ্চমানের স্যানিটারি ন্যাপকিন ব্যবহারের সুযোগ, বিশেষ করে গ্রামাঞ্চলের মেয়েদের সুবিধা দেওয়া, ন্যাপকিন ব্যবহারের পর পরিবেশ-বান্ধব উপায়ে তা বর্জন করা এবং বয়ঃসন্ধির মেয়েদের নিয়ে যাতে আশা কর্মীরা প্রতি মাসে আলোচনায় মিলিত হতে পারেন, তার জন্য অর্থ বরাদ্দ করা।
বিভিন্ন ধরনের আইইসি সামগ্রী দ্বারা ঋতুস্রাব সংক্রান্ত স্বাস্থ্যবিধি বিষয়ে বয়ঃসন্ধির মেয়েদের সচেতন করার প্রয়াস সরকার গ্রহণ করেছে। এর মধ্যে রয়েছে – শ্রাব্য, দৃশ্য এবং পাঠসামগ্রী ও আশা কর্মীদের এ বিষয়ে সাহায্য করার জন্য প্রয়োজনীয় সহায়ক সামগ্রী।
এই প্রকল্পের আওতায় বিনামূল্যে ন্যাপকিন বিতরণের কোন পরিকল্পনা নেই। আশা কর্মীদের মাধ্যমে ভর্তুকিতে ন্যাপকিনগুলি মেয়েদের দেওয়া হয়।
রাজ্যসভায় এক প্রশ্নের লিখিত জবাবে এই তথ্য জানিয়েছেন কেন্দ্রীয় স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে।
CG/SSS/DM
(Visitor Counter : 78
কেন্দ্রীয়মন্ত্রিসভা
প্রধানমন্ত্রী আবাস যোজনা- গ্রামীণ এর সময়সীমা ২০২৪এর মার্চ পর্যন্ত বাড়ানোর প্রস্তাবে কেন্দ্রীয় মন্ত্রিসভার অনুমোদন
এর ফলে গ্রামাঞ্চলে প্রত্যেকের জন্য বাড়ি নিশ্চিত হবে
পরিকল্পনা অনুযায়ী মোট ২ কোটি ৯৫ লক্ষ গৃহ নির্মাণের মধ্যে অবশিষ্ট ১ কোটি ৫৫ লক্ষ ৭৫ হাজার বাড়ি তৈরির জন্য আর্থিক সংস্থানের ব্যবস্থা করা হবে
২,১৭,২৫৭ কোটি টাকার প্রকল্পটিতে কেন্দ্র ব্যয় করবে ১,২৫,১০৬ কোটি টাকা
নয়াদিল্লী, ৮ ডিসেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে প্রধানমন্ত্রী আবাস যোজনা- গ্রামীণ এর সময়সীমা ২০২১এর মার্চের পরেও বাড়ানোর প্রস্তাব অনুমোদিত হয়েছে। ২ কোটি ৯৫ লক্ষ বাড়ি এই প্রকল্পে তৈরি করার পরিকল্পনা করা হয়েছিল। ৩১শে মার্চের হিসেব অনুযায়ী এখনও ১ কোটি ৫৫ লক্ষ ৭৫ হাজার বাড়ি তৈরি বাকি রয়েছে।
মন্ত্রিসভার অনুমোদিত প্রস্তাবের বিস্তারিত তথ্য :
Ø পিএমএওয়াই-জি প্রকল্পের সময়কাল ২০২৪এর মার্চ পর্যন্ত বাড়ানো হবে। এর ফলে ২ কোটি ৯৫ লক্ষ বাড়ি তৈরির যে লক্ষ্যমাত্রা ধার্য করা হয়েছিল তা পূরণ করা সম্ভব হবে।
Ø বকেয়া ১ কোটি ৫৫ লক্ষ ৭৫ হাজার গৃহ নির্মাণের জন্য ২,১৭,২৫৭ কোটি টাকা ব্যয় হবে। এর মধ্যে কেন্দ্র ১,২৫,১০৬ কোটি টাকা দেবে। রাজ্যগুলি এই প্রকল্পে ব্যয় করবে ৭৩,৪৭৫ কোটি টাকা। ফলে পিএমএওয়াই-জি প্রকল্পের আওতায় ২ কোটি ৯৫ লক্ষ বাড়ি গ্রামাঞ্চলে তৈরির যে পরিকল্পনা করা হয়েছিল সেই লক্ষ্যমাত্রা পূরণ হবে। এই প্রকল্পে ১৮,৬৭৬ কোটি টাকা ঋণ বাবদ নাবার্ডকে দিতে হবে।
Ø এক্সটার্নাল বেঞ্চ মার্ক বেসড-এর হার বাতিল করে পুরো প্রকল্পের আর্থিক সাহায্যের জন্য সব ধরণের বাজেট সহায়তার  বিষয়ে সিদ্ধান্ত অর্থ মন্ত্রকের সঙ্গে আলোচনার পর নেওয়া হবে।
Ø প্রকল্পে প্রশাসনিক তহবিলের জন্য অতিরিক্ত ৪৫ লক্ষ টাকা কেন্দ্রের পক্ষ থেকে দেওয়া হবে। আসাম এবং ত্রিপুরা বাদে হিমাচলপ্রদেশ, হরিয়ানা, গোয়া, পাঞ্জাব, উত্তরাখন্ড, উত্তর-পূর্বাঞ্চলের রাজ্যসমূহ এবং জম্মু-কাশ্মীর বাদে সমস্ত কেন্দ্রশাসিত অঞ্চলগুলি প্রত্যেকে প্রশাসনিক তহবিলের ২ শতাংশের মধ্যে ০.৩ শতাংশ পাবে। আসাম, ত্রিপুরা এবং জম্মু-কাশ্মীরের জন্য এই পরিমাণ ১.৭ শতাংশ।
Ø কর্মসূচি বাস্তবায়ন এবং জাতীয় প্রযুক্তি সহায়তা সংস্থার জন্য ২০২৩-২৪ সাল পর্যন্ত সব রকমের সহায়তা বজায় থাকবে।
সুবিধা :
পিএমএওআই-জি প্রকল্পে ২ কোটি ৯৫ লক্ষ গৃহ নির্মাণের যে পরিকল্পনা করা হয়েছিল সেই পরিকল্পনা অনুসারে অবশিষ্ট ১ কোটি ৫৫ লক্ষ ৭৫ হাজার বাড়ি তৈরির কাজ শেষ করতে প্রকল্পের সময়সীমা বৃদ্ধি করে ২০২৪এর মার্চ পর্যন্ত করা হবে। এর ফলে গ্রামাঞ্চলে ‘হাউসিং ফর অল’- সকলের জন্য বাড়ির ব্যবস্থা করা সম্ভব হবে। গ্রামে সব রকমের সুবিধাযুক্ত পাকা বাড়ি তৈরি করা হবে।
২৯ নভেম্বর পর্যন্ত প্রাপ্ত তথ্য অনুযায়ী ইতিমধ্যেই ১ কোটি ৬৫ লক্ষ বাড়ি তৈরির কাজ শেষ হয়েছে। ২০২২ সালের আগস্টের মধ্যে আরো ৩৭ লক্ষ বাড়ি তৈরি হবে। আর বাকি বাড়ি তৈরির কাজ ২০২৪এর মার্চের মধ্যে শেষ হবে।
CG/CB/NS
(
স্বরাষ্ট্র মন্ত্রক
জাতীয় ক্রীড়া দিবসে ক্রীড়াবিদদের শুভেচ্ছা জানালেন কেন্দ্রীয় স্বরাষ্ট্র মন্ত্রী শ্রী অমিত শাহ
নয়াদিল্লি, ২৯ আগস্ট, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ জাতীয় ক্রীড়া দিবস উপলক্ষে ক্রীড়াবিদদের শুভেচ্ছা জানিয়েছেন। একাধিক ট্যুইট বার্তায় শ্রী শাহ বলেছেন, “জাতীয় ক্রীড়া দিবসে আমি আমাদের সকল ক্রীড়াবিদদের অভিনন্দন জানাই। তাঁরা তাঁদের আবেগ ও কঠোর পরিশ্রমের মাধ্যমে ভারতকে গর্বিত করে তুলেছে।” তিনি আরও বলেছেন, “খেলো ইন্ডিয়া এবং ফিট ইন্ডিয়ার মতো উদ্যোগগুলির মাধ্যমে খেলাধূলার প্রচার ও যুব প্রতিভা অন্বেষণে মোদী সরকার প্রতিশ্রুতিবদ্ধ।”
কেন্দ্রীয় স্বরাষ্ট্র মন্ত্রী হকির যাদুকর মেজর ধ্যানচাঁদের জন্মজয়ন্তী উপলক্ষে তাঁর প্রতি শ্রদ্ধা জানান। শ্রী শাহ বলেন, “মেজর ধ্যানচাঁদ ছিলেন অসাধারণ কিংবদন্তী হকি খেলোয়াড় যিনি তিনটি অলিম্পিক স্বর্ণ পদক জিতেছিলেন। তাঁর হকির যাদুতে লক্ষ লক্ষ মানুষ মুগ্ধ ছিলেন।”
কেন্দ্রীয় স্বরাষ্ট্র মন্ত্রী আরও বলেন, “দেশমাতৃকার প্রতি তাঁর প্রেম, নিষ্ঠাএবং প্রতিভা ও লক্ষ্য আগামীদিনে তরুণ প্রজন্মকে অনুপ্রাণিত করবে।”
উল্লেখ্য, ১৯০৫ সালের ২৯শে আগস্ট মেজর ধ্যানচাঁদের জন্ম। তাঁর এই জন্মদিনটিকে চিরস্মরণীয় করে রাখতে প্রতি বছর ২৯শে আগস্ট জাতীয় ক্রীড়া দিবস হিসেবে পালিত হয়ে থাকে।
(CG/SS/DM
প্রধানমন্ত্রীরদপ্তর
প্রধানমন্ত্রী ১৯ ফেব্রুয়ারি বিশ্বভারতীর সমাবর্তনে ভাষণ দেবেন
নতুন দিল্লি, ১৭ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী ১৯ ফেব্রুয়ারি সকাল ১১ টায় ভিডিও কনফারেন্সের মাধ্যমে বিশ্বভারতীর সমাবর্তন অনুষ্ঠানে ভাষণ দেবেন। পশ্চিমবঙ্গের রাজ্যপাল এবং বিশ্বভারতীর রেক্টর শ্রী জগদীপ ধনকর, কেন্দ্রীয় শিক্ষা মন্ত্রী ডক্টর রমেশ পক্রিয়াল নিশাঙ্ক, শিক্ষা মন্ত্রকের রাষ্ট্রমন্ত্রী শ্রী সঞ্জয় ধোত্রে অনুষ্ঠানে উপস্থিত থাকবেন। এবারে সমাবর্তনে মোট ২৫৩৫ জন শিক্ষার্থীকে ডিগ্রি প্রদান করা হবে।
১৯২১ সালে গুরুদেব রবীন্দ্রনাথ ঠাকুর বিশ্বভারতী প্রতিষ্ঠা করেন। এটি দেশের প্রাচীনতম কেন্দ্রীয় বিশ্ববিদ্যালয়। ১৯৫১ সালের মে মাসে সংসদে আইন প্রণয়নের মাধ্যমে বিশ্বভারতী কেন্দ্রীয় বিশ্ববিদ্যালয় এবং জাতীয় গুরুত্বপূর্ণ শিক্ষা কেন্দ্র হিসেবে হিসেবে ঘোষিত হয়। গুরুদেব ঠাকুরের অনুশাসন এবং শিক্ষাদান অনুসরণ করে বিশ্ববিদ্যালয়টি গড়ে ওঠে। যদিও ধীরে ধীরে এটির রূপান্তর ঘটে।
প্রধানমন্ত্রী এই বিশ্ববিদ্যালয়ের আচার্য।
প্রধানমন্ত্রীরদপ্তর
প্রধানমন্ত্রী ওষুধ শিল্পের কর্ণধারদের সঙ্গে বৈঠক করেছেন
নতুন দিল্লি, ১৯ এপ্রিল, ২০২১
প্রধানমন্ত্রী শ্রী নরেন্দ্র মোদী, ভিডিও কনফারেন্সের মাধ্যমে ওষুধ শিল্পের কর্ণধারদের সঙ্গে বৈঠক করেছেন। মহামারির বিরুদ্ধে এই লড়াইয়ে ওষুধ শিল্পের গুরুত্বপূর্ণ ভূমিকার তিনি প্রশংসা করেন।
সঙ্কটের এই সময়ে ওষুধ শিল্প যেভাবে এই কাজ করে চলেছে, তিনি তারও প্রশংসা করেছেন।
শ্রী মোদী বলেছেন, ওষুধ শিল্পের এই উদ্যোগের ফলেই ভারত আজ বিশ্বের ওষুধ ভান্ডার হিসেবে পরিচিত হচ্ছে। ১৫০টির বেশি দেশে মহামারির সময়ে অত্যাবশক ওষুধ সরবরাহ করা হয়েছে। সমস্ত প্রতিকূল অবস্থার মধ্যেও ভারতের ওষুধ শিল্প গত বছর ১৮ শতাংশ বেশি ওষুধ রপ্তানি করেছে, এর মধ্য দিয়ে এই শিল্পের সম্ভাবনা প্রতিফলিত হয়েছে।
ভাইরাসের দ্বিতীয় ঢেউ এবং সংক্রমিতের সংখ্যা বাড়তে থাকার মধ্যেও ওষুধ শিল্প যে ভাবে বিভিন্ন গুরুত্বপূর্ণ ওষুধের উৎপাদন বাড়ান হচ্ছে, শ্রী মোদী তারও প্রশংসা করেছেন। রেমডেসিভিরের মতো ইনজেকশনের দাম কমানোয় তিনি সন্তোষ প্রকাশ করেছেন। ওষুধের এবং গুরুত্বপূর্ণ চিকিৎসার সরঞ্জামের সরবরাহ বজায় রাখার উপর জোর দিয়ে তিনি বলেছেন, ওষুধ শিল্পকে নিরবচ্ছিন্ন সরবরাহ শৃঙ্খল নিশ্চিত করতে হবে। পরিবহণ সহ বিভিন্ন লজিস্টিকের সুবিধে দেওয়ার ক্ষেত্রে সরকার, সহযোগিতা করবে।
কোভিডের সঙ্গে অন্যান্য স্বাস্থ্য সংক্রান্ত সমস্যার সমাধানে তিনি ওষুধ শিল্পকে আরো গবেষণার উপর গুরুত্ব দিতে বলেছেন। এর ফলে ভাইরাসের বিরুদ্ধে মোকাবিলা করতে সুবিধা হবে। ওষুধ শিল্পের সহযোগিতা চাওয়ার পাশাপাশি প্রধানমন্ত্রী আশ্বাস দিয়েছেন, নতুন ওষুধের জন্য এবং এই শিল্পের নিয়ন্ত্রণের বিভিন্ন পন্থা – পদ্ধতির সংস্কার ঘটানো হচ্ছে।
সরকারের থেকে ওষুধ শিল্প যেভাবে সক্রিয় সহযোগিতা পেয়ে থাকে, তার জন্য এই শিল্পের কর্ণধাররা প্রশংসা করেছেন। গত এক বছর ধরে ওষুধ শিল্পের বিভিন্ন সরঞ্জাম যাতে সহজেই পাওয়া যায়, তার জন্য সরকারের বিভিন্ন উদ্যোগের কথা তাঁরা বৈঠকে উল্লেখ করেছেন। ওষুধ শিল্পের হাবগুলিতে ওষুধের উৎপাদন, পরিবহণ সহ বিভিন্ন অনুসারী পরিষেবা সর্বোচ্চ পর্যায়ে নিয়ে যাওয়া হয়েছে। কোভিডের চিকিৎসার জন্য কিছু কিছু ওষুধের চাহিদা অপ্রত্যাশিতভাবে বেড়ে যাওয়া সত্ত্বেও দেশে ওষুধের সার্বিক চাহিদা কিভাবে পূরণ করা হচ্ছে, বৈঠকে অংশগ্রহণকারীরা সে বিষয়ে বিস্তারিত জানিয়েছেন।
কেন্দ্রীয় স্বাস্থ্যমন্ত্রী শ্রী হর্ষ বর্ধন, কেন্দ্রীয় স্বাস্থ্য প্রতিমন্ত্রী শ্রী অশ্বিনী কুমার চৌবে, কেন্দ্রীয় সার ও রসায়ন মন্ত্রী শ্রী বি ভি সদানন্দ গৌড়া, ওই দপ্তরের প্রতিমন্ত্রী শ্রী মনসুখ মাণ্ডব্য, প্রধানমন্ত্রীর প্রধান সচিব, নীতি আয়োগের স্বাস্থ্য বিষয়ক সদস্য ডঃ ভি কে পল, ক্যাবিনেট সচিব, কেন্দ্রীয় স্বাস্থ্য সচিব, কেন্দ্রীয় ফার্মাসিউটিক্যাল দপ্তরের সচিব, আইসিএমআর-এর মহানির্দেশক ডঃ বলরাম ভার্গব সহ কেন্দ্রের বিভিন্ন মন্ত্রক ও দপ্তরের উচ্চপদস্থ আধিকারিকরা এই বৈঠকে যোগ দেন।
CG/CB/SFS
(
প্রতিরক্ষামন্ত্রক
ভারত-পাক সীমান্তে শহীদ ভারতীয় সেনা
নয়াদিল্লি, ১০ ডিসেম্বর, ২০১৯
ভারত-পাক সীমান্তে  গত তিন বছরে জঙ্গি হানায় শহীদ ভারতীয় সেনার সংখ্যা নিম্নরূপ-
|
|
বছর
|
|
জঙ্গি হানায় সেনাকর্মীর মৃত্যুর সংখ্যা
|
|
২০১৬
|
|
৬
|
|
২০১৭
|
|
১৩
|
|
২০১৮
|
|
১২
রাজ্যসভার সদস্য ডঃ শান্তনু সেনের এক প্রশ্নের লিখিত উত্তরে প্রতিরক্ষা প্রতিমন্ত্রী শ্রী শ্রীপাদ নায়েক জানিয়েছেন, জঙ্গি হানা রুখতে ভারতের সমস্ত অগ্রবর্তী চৌকিগুলিকে শক্তিশালী করা হয়েছে। অত্যাধুনিক প্রযুক্তিকে কাজে লাগিয়ে সেনাবাহিনীর আধুনিকীকরণ করা হচ্ছে। এর পাশাপাশি, জঙ্গি হামলার ঘটনা ঘটলে তা পুঙ্খানুপুঙ্খভাবে বিচার করা হচ্ছে এবং এ ধরণের ঘটনা এড়াতে নিরাপত্তা সুনিশ্চিত করা হচ্ছে বলে প্রতিমন্ত্রী জানিয়েছেন।
SSS/SS/NS
(Visitor Counter : 71
প্রধানমন্ত্রীরদপ্তর
প্রধানমন্ত্রী আগামী ২৭ মে প্রগতি ময়দানে ভারতের বৃহত্তম ড্রোন উৎসব- ভারত ড্রোন মহোৎসব ২০২২-এর উদ্বোধন করবেন
নয়াদিল্লী, ২৬ মে, ২০২২
প্রধানমন্ত্রী শ্রী নরেন্দ্র মোদী আগামী ২৭ মে সকাল ১০টায় প্রগতি ময়দানে ভারতের বৃহত্তম ড্রোন উৎসব- ভারত ড্রোন মহোৎসব ২০২২-এর উদ্বোধন করবেন।
প্রধানমন্ত্রী কিষাণ ড্রোন পাইলটদের সঙ্গে মতবিনিময় করবেন। খোলা আকাশে ড্রোন প্রদর্শনের সাক্ষী থাকবেন তিনি। ড্রোন প্রদর্শনী কেন্দ্রে স্টার্টআপগুলির সঙ্গেও কথা বলবেন প্রধানমন্ত্রী।
আগামী ২৭ ও ২৮ মে দু’দিন ভারত ড্রোন মহোৎসব ২০২২ অনুষ্ঠিত হবে। সরকারি আধিকারিক, বিদেশী কূটনীতিক, সশস্ত্র বাহিনী, কেন্দ্রীয় সশস্ত্র পুলিশ বাহিনী, রাষ্ট্রায়ত্ত্ব সংস্থা, বেসরকারি সংস্থা এবং ড্রোন স্টার্টআপ সহ ১৬০০ জনেরও বেশি প্রতিনিধি এই মহোৎসবে অংশ নেবেন। প্রদর্শনীতে ৭০এরও বেশি প্রদর্শনকারী ড্রোনের বিভিন্ন ব্যবহার তুলে ধরবেন। এই মহোৎসবে ড্রোন পাইলট শংসাপত্রের ভার্চ্যুয়াল বিতরণ, পণ্যের সূচনা, আলোচনা, ড্রোন ওড়ানো প্রদর্শনী, মেড ইন ইন্ডিয়া ড্রোন ট্যাক্সি প্রোটোটাইপ প্রদর্শিত হবে।
CG/SS/NS
(
শিল্পওবাণিজ্যমন্ত্রক
শ্রী পীযুষ গোয়েলের পৌরহিত্যে জাতীয় উপাদনশীলতা পর্ষদের পরিচালন পর্ষদের বৈঠক
নয়াদিল্লী, ২৭ জুন, ২০২০
কেন্দ্রীয় বাণিজ্য ও শিল্প মন্ত্রকের অধীন শিল্প ও অভ্যন্তরীণ বাণিজ্য প্রসার দপ্তরের স্বশাসিত সংস্থা জাতীয় উপাদনশীলতা সংক্রান্ত পরিচালন পর্ষদের ৪৯ তম বৈঠক আজ ভিডিও কনফারেন্সের মাধ্যমে আয়োজিত হয়। বৈঠকে পৌরহিত্য করেন কেন্দ্রীয় বাণিজ্য ও শিল্প শ্রী পীযুষ গোয়েল। পর্ষদের এই বৈঠকে বিভিন্ন ক্ষেত্রের ১৮০ জনেরও বেশি প্রতিনিধি অংশ নেন। উল্লেখ করা যেতে পারে দীর্ঘ ১৫ বছর পর পরিচালন পর্ষদের বৈঠক আয়োজন করা হয়েছে।
শ্রী গোয়েল যেকোন সংগঠনের আঙ্গিক পরিবর্তনের ক্ষেত্রে উৎপাদনশীলতার উপর জোর দিয়ে বলেন, আজকের দিনটি ক্ষুদ্র ও মাঝারি শিল্পোদ্যোগ দিবস হিসেবে উদযাপন করা হচ্ছে। বিশিষ্ট দার্শনিক অ্যারিস্টটলের বিখ্যাত উক্তি ‘আমরা যা করি তাই বারবার করতে থাকি’- উল্লেখ করে শ্রী গোয়েল বলেন, প্রযুক্তির প্রয়োগ এবং ডিজিটাল অর্থনীতি বাণিজ্যিক প্রতিষ্ঠানগুলির কাছে অদূর ভবিষ্যতে গুরুত্বপূর্ণ ভূমিকা নিতে চলেছে। তিনি দেশ গঠনে শ্রমিক বাহিনীর ভূমিকারও প্রশংসা করেন। এই বৈঠকে প্রতিনিধিদের বিভিন্ন প্রস্তাব সম্পর্কে শ্রী গোয়েল বলেন, সরকার শিল্প সংস্থাগুলির স্বার্থ সুরক্ষায় অঙ্গীকারবদ্ধ।
বৈঠকে অংশগ্রহণকারীরা জোর দিয়ে বলেন, কেবল উৎপাদনশীলতা বাড়ানোর মধ্য দিয়েই ভারত তার প্রাপ্য স্থান পুনরায় দখল করতে পারে। বৈঠকে যেসমস্ত বিষয়ে প্রস্তাব দেওয়া হয় তার মধ্যে রয়েছে- কৃষি ও পণ্য পরিবহন ক্ষেত্রের জন্য জাতীয় উপাদনশীলতা পর্ষদের পক্ষ থেকে ক্ষেত্রভিত্তিক পরিকল্পনা প্রণয়ন; অর্থনীতিকে চালিত করার সম্ভাবনা রয়েছে এমন ক্ষেত্রগুলিকে চিহ্নিতকরণ; আর্থিক সংকটে থাকা ক্ষেত্রগুলির জন্য ব্যয় সাশ্রয়ী পন্থা উদ্ভাবন; সুদক্ষ শ্রমিক বাহিনী গড়ে তুলতে শিক্ষা প্রতিষ্ঠান ও শিল্প সংস্থাগুলির মধ্যে যোগসূত্র স্থাপন প্রভৃতি । শ্রী গোয়েল সংশ্লিষ্ট সকল পক্ষের সঙ্গে ঘনিষ্ঠ সমন্বয় বজায় রেখে জাতীয় উপাদনশীলতা পর্ষদকে কাজ করার পরামর্শ দেন এবং সেরা পন্থা-পদ্ধতিগুলিকে গ্রহণ করার কথা বলেন।
(CG/BD/NS
প্রধানমন্ত্রীরদপ্তর
ঝাঁসিতে আন্তর্জাতিক মানের স্টেশন ঝাঁসি সহ পার্শ্ববর্তী অঞ্চলের পর্যটন ও বাণিজ্যের প্রসার নিশ্চিত করবে: প্রধানমন্ত্রী
নয়াদিল্লি, ২৬ মার্চ, ২০২৩
প্রধানমন্ত্রী শ্রী নরেন্দ্র মোদী বলেছেন, ঝাঁসিতে আন্তর্জাতিক মানের স্টেশন ঝাঁসি সহ পার্শ্ববর্তী অঞ্চলের পর্যটন এবং ব্যবসা-বাণিজ্যের প্রসার ঘটাতে সহায়ক হবে। ভারত জুড়ে অত্যাধুনিক স্টেশন গড়ে তোলার অঙ্গ হিসাবে এই উদ্যোগ নেওয়া হয়েছে।
ঝাঁসির সাংসদ শ্রী অনুরাগ শর্মা এক ট্যুইট বার্তায় ঝাঁসিতে আন্তর্জাতিক মানের স্টেশন গড়ে তোলার প্রস্তাব অনুমোদন করায় বুন্দেলখন্ডের জনসাধারণের পক্ষ থেকে প্রধানমন্ত্রী শ্রী নরেন্দ্র মোদীকে ধন্যবাদ জানিয়েছেন। তিনি রেলমন্ত্রী শ্রী অশ্বিনী বৈষ্ণবকেও ধন্যবাদ জানান।
উত্তর প্রদেশের ঝাঁসির সাংসদের ট্যুইট বার্তার প্রত্যুত্তরে প্রধানমন্ত্রী বলেছেন, “ভারত জুড়ে অত্যাধুনিক স্টেশন নির্মাণ উদ্যোগের অঙ্গ হিসাবে ঝাঁসিতে এই উদ্যোগ নেওয়া হয়েছে। এর ফলে, ঝাঁসি সহ পার্শ্ববর্তী অঞ্চলের পর্যটন ও ব্যবসা-বাণিজ্যের প্রসার নিশ্চিত হবে”।
(PG/CB/SB